《宋铙歌鼓吹曲 其六》
宋代·谢翱

邻之震，震于户。戒登陴，彻守御。神威掩至，不及拒。

沿楚以南，菁茅宿莽。献于王吏，奉厥土。天子有诏，侯西楚。

自南北东，皆我疆。龙旗虎节，拜降王。秦戈巩甲，期韬藏。

冕旒当中，垂衣裳。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。